เรื่องร้องเรียน (ทางเท้า,ถนน) วันที่ 2022-07-01 07:42:12 — แขวงบางซื่อ เขตบางซื่อ กรุงเทพมหานคร
แจ้งเรื่องร้องเรียน การไม่ได้รับความเป็นธรรมในการปฏิบัติงานของเจ้าหน้าที่เทศกิจในพื้นที่เขตบางซื่อ 

ซึ่งผู้แจ้งขอร้องเรียนถึงเรื่องมาตรการสำหรับผู้ขายในพื้นที่บริเวณเดียวกัน (แนวทางเท้าตลอดแนวถนนกรุงเทพ-นนทบุรี) ว่าไม่ได้รับการปฏิบัติจากเจ้าหน้าที่เทศกิจอย่างเท่าเทียมกันกับร้านอื่นๆ  ต้องการทราบถึงมาตรฐานในการทำงานของเจ้าหน้าที่เทศกิจเขตบางซื่อ เนื่องจากร้านค้าของผู้แจ้งถูกสั่งปิดเพียงร้านเดียว โดยเทศกิจแจ้งว่าเนื่องจากร้านไม่มีที่ดูดควัน โดยผู้แจ้งได้พยายามแก้ไขในเรื่องของควัน โดยนำป้ายมากั้นควันไม่ให้ส่งกลิ่นควันไปบริเวณทางเดินแล้ว เนื่องจากการติดที่ดูดควันของร้าน ทำได้ค่อนข้างยาก และผู้แจ้งมีข้อสงสัยว่าร้านที่ขายของประเภทเดียวกันในบริเวณใกล้ๆกัน หลายๆร้าน เจ้าหน้าที่เทศกิจไม่มีการแจ้งให้ร้านอื่นๆ ติดที่ดูดควันเช่นเดียวกันกับร้านของผู้แจ้งแต่อย่างใด  เหตุใดร้านของผู้แจ้ง จึงถูกสั่งปิดเพียงร้านเดียว ซึ่งแสดงให้เห็นถึงมาตรฐานการปฏิบัติที่ไม่เท่าเทียมกันของเจ้าหน้าที่เทศกิจเขตบางซื่อหรือไม่ ผู้แจ้งจึงต้องการขอความเป็นธรรม และต้องการให้เจ้าหน้าที่เทศกิจเขตบางซื่อไม่เลือกปฏิบัติแค่เฉพาะร้านผู้แจ้งร้านเดียว